ОБЩИНСКА ИЗБИРАТЕЛНА КОМИСИЯ
ОБЩИНА ЕЛИН ПЕЛИН
П Р О Т О К О Л
№ 1
На 5 септември 2015 г. се проведе заседание на Общинската избирателна комисия при следния

Д н е в е н  ред:

1.	Обсъждане относно организацията на работата на комисията за провеждане на изборите за кмет на община, кметове на кметства и общински съветници на 25 октомври 2015г.
Докладва: Антон Марков
2. Разни.
ПРИСЪСТВАХА: АНТОН МАРКОВ, АНГЕЛИНА ИЛИЕВА, САШКА НЕНОВА, МАРИЯНА СТОЯНОВА, ВЛАДИМИР МАРКОВ,ТЕОДОРА САЛАГЬОРОВА, МИЛКО ИВАНОВ, БИСТРА КУНЕВА
ОТСЪСТВАЩИ: ВАЛЯ РАЗПОПОВА, ГЕНЧО ГАНЕВ, ХРИСТО МИНКОВq ТЕОДОРА САЛАГЬОРОВА
Заседанието бе открито в 16,10 ч. и председателствано от господин Антон Марков - председател на комисията. 
* * *
ПРЕДС. АНТОН МАРКОВ: Добър ден, колеги! В залата присъстват 8 членове на Общинската избирателна комисия. Налице е необходимият кворум.
Откривам заседанието на комисията на 5 септември 2015 г.
Колеги, предлагам следния проект за дневен ред:
1.	Обсъждане относно организацията на работата на комисията за провеждане на изборите за кмет на община, кметове на кметства и общински съветници на 25 октомври 2015г.
Докладва: Антон Марков
2. Разни.
Имате ли предложения за допълнение на дневния ред? Заповядайте.
Има ли други предложения? Не виждам.
Моля, гласувайте така предложения дневен ред.
Гласували 8 членове на ОИК: за - 8 (АНТОН МАРКОВ, АНГЕЛИНА ИЛИЕВА, САШКА НЕНОВА, МАРИЯНА СТОЯНОВА, ВЛАДИМИР МАРКОВ,ТЕОДОРА САЛАГЬОРОВА, МИЛКО ИВАНОВ, БИСТРА КУНЕВА); против - няма.
Дневният ред се приема.

Точка 1.
Антон Марков: Уважаеми колеги, с Решение №1874-МИ/НР от 04.09.2015 г. на ЦИК е назначена Общинската избирателна комисия в община Елин Пелин за изборите за общински съветници и за кметове, както и национален референдум на 25 октомври 2015 г. – 11членове. 
Относно организацията на работата ни - работното ни помещение е залата на първия етаж. Тя ще се оборудва с три компютъра с Интернет връзка. Подадена е и заявка за другите необходими консумативи и материали. 
Излязла е ХРОНОГРАМАТА за изборите за общински съветници и за кметове на 25 октомври 2015 г. (приета с Решение № 1516-МИ от 11 август 2015 г.), в която са посочени основни процедури, събития и действия, свързани с изборите, както и основанието от ИК, времето(дни/часове) спрямо изборния ден и срок до дата(вкл.). Тя е удобен справочник за това, което ни предстои. 
Поръчани са необходимия брой изборни кодекси. 
Предлагам да уточним реда и начина на провеждане на заседанията ни, като след запознаване с изборния кодекс всеки да даде предложенията си на следващото ни заседание.
Сашка Николчова: Предлагам следващото ни заседание да се проведе на 7 септември 2015г. от 17 часа.
Антон Марков: Други предложения? Няма.
Моля, гласувайте за предложението!
Гласували 8 членове на ОИК: за - 8 (АНТОН МАРКОВ, АНГЕЛИНА ИЛИЕВА, САШКА НЕНОВА, МАРИЯНА СТОЯНОВА, ВЛАДИМИР МАРКОВ,ТЕОДОРА САЛАГЬОРОВА, МИЛКО ИВАНОВ, БИСТРА КУНЕВА); против - няма.
Приема се! 
На всяко заседание се налага броене на гласовете.
Предлагам госпожа Ангелина Илиева да брои. Нека  гласуваме предложението госпожа Илиева да брои гласовете.
Който е съгласен, моля да гласува.
Гласували 8 членове на ОИК: за - 8, против - няма.
Приема се. Госпожа Илиева ще брои.
Точка 2.
Господин Антон Марков: Решенията на комисията ни ще се обявяват на общодостъпно място – предложението е за таблото пред залата-това е мястото определено от Кмета на общината. Предлагам да го обмислим  до следващото ни заседание и тогава да го гласуваме.
Необходим ни е списък с телефоните и личните ни имейли за контакт, както и график за дежурства за приемане на документите за регистриране на Партиите, коалициите, местните коалиции и инициативните комитети за участие в изборите на 25 октомври 2015г. 
Сега ви предлагам да закрием заседанието.
Приятна почивка!
(Закрито в 18,00 ч.)
ПРЕДСЕДАТЕЛ:
Антон Марков
СЕКРЕТАР:
Ангелина Илиева